stanford-oval/wikipedia huggingface dataset:
רומטופף
הכנה וצריכה

באופן מסורתי, הסיר ימוקם במקום קריר וחשוך באביב, ומוסיפים לו סוגים שונים של פירות בשלים במהלך החודשים עם הבשלתם בעונה. בדרך כלל מוסיפים פירות שונים בזמנים שונים. התוצר הסופי נשמר במלואו לאכילה בחורף, לאחר שהרומטופף התבגר.
רומטופף נאכל באופן מסורתי כלפתן ומוגש כציפוי על עוגת ספוג, וופלים ותפוחים אפויים גרמניים, ומוגש גם על גלידה. פעם היה פופולרי מאוד להכנה בבית, כיום רומטופף קצת ירד מהאופנה במאה ה-21 בשל הזמן והמחויבות הדרושים להכנת הקינוח. רומטופף הוא אחד המאכלים הפופולריים של טבח הטלוויזיה הגרמני קלמנס וילמנרוד.
הערות שוליים

↑  Clark, Melissa (21 בספטמבר 2010). "Spiking Summer Fruit in Order to Preserve It". The New York Times. נבדק ב-22 בספטמבר 2010. {{cite news}}:  (עזרה)
↑  "Rumtopf – A Spring to Yuletime Tradition". beekman1802.com. נבדק ב-30 בינואר 2019. {{cite web}}:  (עזרה)
↑  "Rumtopf, tradizione Valsugana Frutta immersa nel rum". נבדק ב-5 בינואר 2019. {{cite news}}:  (עזרה)
↑  "Rum Pot or Rumtopf". My Best German Recipes. נבדק ב-23 בפברואר 2014. {{cite web}}:  (עזרה)
↑  "How to Make Rumtopf". thespruceeats.com. נבדק ב-30 בינואר 2019. {{cite web}}:  (עזרה)
↑  Nadia Hassani (2004). Spoonfuls of Germany: Culinary Delights of the German Regions in 170 Recipes. Hippocrene Books. pp. 60–. ISBN 978-0-7818-1057-9. נבדק ב-26 באוגוסט 2013. {{cite book}}:  (עזרה)
↑  Festenberg, Nikolaus von (16 במאי 2008). "The Tragic Career of Clemens Wilmenrod". Der Spiegel. נבדק ב-21 במאי 2017. {{cite news}}:  (עזרה)
שבט מארי

| --- | --- |
סמלסמל

 מוטו לאומי:  "Firth, Fortune, and Fill the Fetters" "התקדם נגד אויביך, שהמזל יהיה איתך, וחזור עם שבויים ושלל"
 ממשל
 ראש המדינה:  ראש השבט
 ראש השבט:  ג'יימס מארי, דוכס את'ול ה-12
 עיר בירה:  טירת בלייר
 
איור של לוחם מהשבט, מתוך ספרו של רוברט מקלאן מ-1845 על שבטי הרמה הסקוטית
המגן הנוכחי של שבט מארי, מקורו במגן של משפחת דה מורוויה הנורמנית.
שבט מארי (באנגלית: Clan Murray, בסקוטית גאלית: Moireach) הוא שבט סקוטי, ששטחו ההיסטורי נמצא כיום במחוז פרת' וקינרוס שבמרכז סקוטלנד, הממלכה המאוחדת.
שורשי שבט מארי באחוזת מורוויה של משפחת דה מורוויה הנורמנית שהתבססה במזרח סקוטלנד באמצע המאה ה-12. השבט התרחב למרכז סקוטלנד ומרכז כוחו הפך לאזור בות'וול (בהמשך מטולבדין), במאה ה-16 ענף טוליברדין מארי ביסס את שליטתו בשבט וקיבל מהכתר תואר רוזנות ב-1606. ביתו של רוזן טוליברדין הראשון (ראש השבט) נישאה לתוך רוזנות סטיוארט מאת'ול וכך רוזנות את'ול צורפה אף היא לשטחי השבט ב-1626 וזה הפך לתואר הראשי, בעוד שרוזן טוליברדין נותר תואר משני ולרוב הוענק ליורש העצר של השבט, ב-1703 הרוזנות הפכה לדוכסות. שבט מארי החזיק בכוח פוליטי רב בממלכת סקוטלנד במאות ה-13 וה-14 ולקח חלק חשוב במלחמות העצמאות הסקוטיות ובהתקוממויות היעקוביטים במאה ה-18.
היסטוריה

מקורות השבט מצויים באזור ההיסטורי של ממלכת מאריבך (מגאלית סקוטית: ממלכת "שוכני הים") הפיקטית ששכנה לאורך חופה המזרחי של סקוטלנד (ממזרח לאינוורנס באזור מחוז מארי של ימינו), שם קיבל האציל הנורמני פרסקין אדמות במאה ה-12 מדייוויד הראשון, מלך סקוטלנד. פרסקין לקח את השם המקומי 'מארי' (בלטינית 'דה מורוויה') על שם הממלכה הפיקטית ההיסטורית, וייסד במקומה אחוזה נרחבת שבירתה טירת דופוס סביב 1140. למשפחת דה מורוויה היה כוח רב באזור מרכז סקוטלנד המזרחית וקשרים פוליטיים ענפים עם אצילים נורמנים ברחבי בריטניה וארצות השפלה, כמו גם לממלכת סקוטלנד. נכדו של פרסקין, ויליאם דה מורוויה שירת כשריף אינוורניין ושלושה מבניו ייסדו את האחוזות (ענפי השבט); מארי מבות'וול, מארי מאברקירני, וב-1282 הבן השלישי ויליאם ירש את אדמות טוליברדין דרך נישואים לתוך משפחת סטיוארט - ענף מארי מטוליברדין יהפוך במשך השנים למרכז השבט עד לגלוגלו המודרני דוכסות את'ול.
ענף בות'וול היה מרכזי בממלכת סקוטלנד במאות ה-13 וה-14. סר וולטר מארי מבות'וול, קיבל ב-1255 את התפקיד עוצר סקוטלנד ובנו אנדרו מארי שימש מושל סקוטלנד לצד ויליאם וולאס ונהרג במהלך קרב גשר סטירלינג ב-1297. הלורד הרביעי של בות'וול שימש אף הוא עוצר סקוטלנד החל מ-1322, ולאחריו הלורד החמישי תומאס מארי נפטר מהמגפה השחורה ב-1360. אדמות בות'וול יחד עם טירת בות'וול והתואר, הועברו בירושה לרוזן דאגלס השלישי משבט דאגלס.
טירות

טירת בלייר - הוקמה ב-1269 לאדון אחוזת את'ול, במהלך השנים הייתה בשליטת שבט קומין ובמאה ה-16 הייתה בשליטת רוזן את'ול משבט סטיוארט. בשנת 1629 תואר רוזנות את'ול ביחד עם הטירה עברו באמצעות נישואים לראשי שבט מארי, אשר בתחילת המאה ה-18 קיבלו את התואר דוכסי את'ול, כאשר טירת בלייר משמשת כס הדוכסות ומרכז שבט מארי. לאורך השנים עברה הטירה שיפוצים והרחבות רבות וכיום מעוצבת בסגנון סקוטי ברוניאלי שהיה נפוץ במאה ה-19, הטירה משמשת גם את מפקדת רגימנט האת'ול היילנדרים.
טירת בות'וול - אדמות בות'וול ניתנו במאה ה-12 לשבט אוליפנט על ידי דייוויד הראשון, מלך סקוטלנד ובשנת 1252 הברונות על אחוזת בות'וול הגיעה דרך נישואין לידי וולטר מארי (וולטר דה מורוויה) שהחל בבניית הטירה. בסוף המאה ה-13 החלו סדרת מערכות בין הכוחות הסקוטיים והאנגליים והטירה, שבניית טרם הושלמה, עברה ידיים מספר פעמים ואף שימשה מפקדתו של המפקד האנגלי רוזן פמברוק, היא נבנתה מחדש, נהרסה שוב ולבסוף חזרה לידי שבט מארי עד שאחרון אדוני מארי נפטר בטירה ב-1360 - היא עברה בירושה בין מספר משפחות לבסוף הייתה לאחוזה של שבט דאגלס.
טירת אורמונד - טירה מרשימה שנבנתה במאה ה-12 וממוקמת צפונית לאינוורנס, שימשה את ראשי ענף מארי מפטי (Petty) ששלטו באזורים נרחבים ממחוז מארי של ימינו. במאה ה-14 השליטה באחוזה עברה לידי שבט דאגלס ולבסוף היא נהרסה כליל במאה ה-16, כיום נותרה רק גבעה במקום שניצבה. טירת פטי הוקמה אף היא על ידי משפחת מארי מזרחית לאורמונד, השליטה עליה עברה לידי שבט מקינטוש וגם היא כיום נותרה הרוסה.
טירת טוליברדין - אחוזת טוליברדין החליפה את בות'וול כענף המרכזי במשפחה, היא הייתה בידי שבט מארי מאז 1284, ב-1606 ראש המשפחה סר ג'ון מארי קיבל ממלך סקוטלנד את התואר רוזן טוליברדין אשר עלה לדרגת ויקונט ב-1676. לאחר המרד היעקוביטי של 1745 הטירה נהרסה ותוכניות לשיקום הטירה לטובת ראש השבט דוכס את'ול נזנחו, שאריות אחרונות נלקחו על ידי תושבים מקומיים לבנייה סביב 1833.
טירת האנטינגטאור - במקור טירה של שבט רות'וון אשר ניתנה לידי שבט מארי ב-1600, כתודה על הסיוע של בני מארי בניסיון ההתנקשות במלך ג'יימס בידי בני רות'וון. האחוזה ניתנה לוויליאם מארי, רוזן דיסרט ובמשך השנים הפכה לחלק מענף טויברדין שהפך בהמשך לאת'ול.
טירת בלווירד - אדמות בלווירד הגיעו בנישואים משבט ברקלי לידי ענף מארי טליברדין ב-1500 כאשר סר אנדרו מארי הבן הצעיר של בית טליברדין נישא ליורשת האחוזה מרגרט ברקלי. הטירה נבנתה ככל הנראה במקום מבנה מוקדם של משפחת ברקלי, בהמשך ברונות בלווירד התפתחה לכדי ויקונוט סטורמונט שטירתה העיקרית עברה לטירת סקון בתחילת המאה ה-17. בלווירד המשיכה לשמש כאחוזה משנית של ויקונטי סטורמונט עד שבהדרגה דעכה בחשיבותה.
ארמון סקון - אדמות סקון הועברו ב-1600 לשבט מארי לאחר שנלקחו משבט רות'וון (רוזנות גורי) כתוצאה מניסיון התנקשות כנגד ג'יימס הראשון, מלך אנגליה, סר דייוויד מארי מהשבט היה אחד מאלו שהצילו את המלך בתקרית מול הרות'וונים. בסקון שכן מנזר סקון ואבן ההכתרה של סקוטלנד אבן סקון, משום החשיבות הדתית וממשלית של סקון במנזר שכך אבוט ומשום כך הארמון הוגדר כך (במקום טירה) משום שהיה ביתו של האבוט. סר דייוויד מארי קיבל ב-1605 את תואר אדון סקון וב-1621 ויקונט סטורמונט, בשנת 1776 ויליאם מארי בנו של הוויקונט החמישי קיבל את התואר רוזן מנספילד, תואר שהפך מאז לתואר הראשי של אחוזת סקון וענף של שבט מארי.
טירת קומלונגון - טירה בצורת מגדל עוז בין חמש קומות שהיה בראשות ענף קוקפול מארי מאז 1331, אזור האחוזה והטירה נמצאים בדרום סקוטלנד בשטחי מחוז דמפרייס וגאלווי של ימינו.
טארטן

הטארטן הרשמי של השבט
ענף מארי מאת'ול
וריאציה על הטארטן הרשמי
ראו גם

דוכס את'ול
רגימנט האת'ול היילנדרים
לקריאה נוספת

Iain Zaczek and Charles Phillips, The Complete Book of Tartan, Hermes House, London, 2004
שארל פרנסואה ז'ורז'-פיקו

| --- | --- |

פרנסואה ז'ורז פיקו
 לידה:  21 בדצמבר 1870 פריז, צרפת 
 פטירה:  20 ביוני 1951 (בגיל 80) פריז, צרפת 
 מדינה:  צרפת 
 תפקיד:  שגריר צרפת בבולגריה (1920–1925)  נציב עליון (1917–1919)  Mayor of 18th arrondissement of Paris (1940–1941)  שגריר צרפת בארגנטינה (1927–1928)  Consul General of France in Beirut (1914–1914) 
 פרסים והוקרה:  מפקד בלגיון הכבוד 
 חתימה:   
 
פרנסואה ז'ורז'-פּיקוֹ (בצרפתית: François Georges-Picot;‏ 21 בדצמבר 1870 – 20 ביוני 1951) היה דיפלומט צרפתי שייצג את צרפת במהלך המשא ומתן לחתימת הסכם סייקס–פיקו.
כבוגר לימודי משפטים הפך לעורך דין בבית המשפט לערעורים של פריז ב-1893 לפני שפנה לדיפלומטיה ב-1895. הוא התחיל כנספח של השגרירויות בקופנהגן ובבייג'ינג ב- 1896. זמן קצר לפני תחילת מלחמת העולם הראשונה מונה הדיפלומט הצרפתי לקונסול צרפת בביירות. עם פרוץ המלחמה הוא נסע לקהיר ומשם ניהל קשרים עם הנוצרים המרונים בלבנון. הוא נקרא לפריז באביב 1915 על ידי משרד החוץ כאשר פירוק האימפריה העות'מאנית התגבש בהדרגה.
ז'ורז'-פיקו היה איש משרד החוץ הצרפתי. בשנת 1915 הגיע ללונדון על מנת לקיים משא ומתן עם הדיפלומט הבריטי מארק סייקס לקביעת אזורי השליטה של שתי המעצמות בנחלה של האימפריה העות'מאנית במזרח התיכון, לקראת סיום מלחמת העולם הראשונה. ההסכם נחתם ב-16 במאי 1916.
בשנת 1917 נתמנה ז'ורז'-פיקו לתפקיד המושל הכללי הצרפתי של סוריה ולבנון.
ב-1897 נישא למארי פוקה, ולזוג נולדו שלושה ילדים. פיקו הוא גם קרוב משפחה (אח של סבתו) של נשיא צרפת לשעבר, ולרי ז'יסקאר ד'אסטן.
הערות שוליים

↑  Charles THIEFAINE, François Georges-Picot, le colonialiste convaincu, www.lorientlejour.com, ‏16-5-2016
| --- | --- |
בקרת זהויות :  NLI: 987007592081705171  BnF: cb10591519x (data)  GND: 1124471995  ISNI: 0000 0003 5624 4170  LCCN: n2011067382  Léonore: 160183  NKC: xx0225979  NTA: 337873429  SUDOC: 131929216  VIAF: 183662614   WorldCat (עם VIAF): 183662614 
ערך זה הוא קצרמרבנושא דיפלומטים ובנושא צרפתים. אתם מוזמנים לתרום לוויקיפדיה ו.
רוח הקודש (יהדות)

במסורת היהודית רוח הקודש היא אחד מאמצעי התקשור החשובים שנשארו כדי ליצור קשר עם האל. רוח זו איננה מוגבלת ללאום או למין מסוים, ועשויה לשרות על כל אדם על פי מעשיו.
גישות שונות ממקמות את רוח הקודש במדרג שונה, ביחס לאמצעי קשר אחרים (כגון גילוי אליהו, בת קול). אולם הגישה הקלאסית מזהה את רוח הקודש כדרגת הקשר הגבוהה ביותר, לאחר הפסקת הנבואה, הקיימת כיום. למשל נכתב בחז"ל כי הכתובים "ברוח הקודש נכתבו" מדרג זה מבדיל את הכתובים מדברי חכמה רגילים (כגון ספר בן סירא), שלא נאמרו ברוח הקודש.
בחלק מהמדרשים, רוח הקודש הוא ביטוי האנשה של האל, שלעיתים משיבה ולעיתים מופיעה ואומרת את דברה.
בכתבי קומראן יש לרוח הקודש משמעות שונה מזו שנתפסת בחז"ל, המלמדת על 'רוח טהרה' או 'רוח תשובה' האופפת את האדם להבדיל מ'רוח נִדה' הפועלת את ההפך.
רוח הקודש כנבואה

בספרות חז"ל נקשרה רוח הקודש לנבואה, כך שרוח הקודש היא דרגה פחותה בסולם הנבואה. לפי תפיסה זו, משנסתלקו נביאים אחרונים, נסתלקה עמם גם רוח הקודש, כמו כן אמרו כי רוח הקודש הייתה משמשת בבית מקדש ראשון אבל לא בבית מקדש שני שפסקה בו הנבואה. הרמב"ם כתב כי רוח הקודש היא הדרגה הנמוכה של הנבואה. ולכן האדם יכול לקבלה כאשר חושיו עדיין פועלים.
לעיתים בביטוי "רוח הקודש" הכוונה היא לנבואה, למשל על חנניה בן עזור שהיה בתחילה נביא, נאמר כי נסתלקה ממנו רוח הקודש. בחלק מהמדרשים מובא שבלעם, שנחשב כנביא אומות העולם, "נזקק לרוח הקודש". במדרש נכתבו כעשרה שמות לנבואה, כשאותם השמות נזכרים באבות דרבי נתן כשמות "רוח הקודש".
לאחר הסתלקות הנבואה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
למרות הביטוי התלמודי לכך שרוח הקודש בטלה, אנו מוצאים אזכורים תלמודיים המתייחסים למציאות של רוח הקודש אף בימי התנאים והאמוראים; כך מיוחס לרבן גמליאל שימוש ברוח הקודש. לכמה תנאים יוחס שימוש וקישור ברוח הקודש, ביניהם רבי עקיבא, רבי מאיר, ורבי שמעון בר יוחאי.
התמודדות עם נקודה זו, הבהירה שקיימות רמות שונות בתוך רוח הקודש. המושג רוח הקודש מבטא רוח של קודש; הבנת מושג זה תלויה בהבנת המשל והקבלתו לנמשל. דבר האלוהים נמשל לקול הנצרך להגיע מהאל לאדם, האל אומר את דברו ויש פעמים שקולו נשמע בצורה ברורה (כך משה כתב את התורה בשמיעת הקול בצורה ברורה, בהקבלה למושג אספקלריה מאירה), אולם לא הכול שומעים את הקול בצורה ברורה, ולעיתים הם שומעים אותו בצורה מעומעמת (זה המשל שראו שאר הנביאים, וכך נכתב חלק זה בתנ"ך), אחר־כך באה הרוח ולוקחת את הקול למרחק גדול יותר. כאשר הקול נישא על־גבי הרוח, יש השומעים אותו בקרבתו, לאחר שהרוח נשאה אותו זמן מועט, ויש שהרוח נשאה את הקול זמן רב, והם שומעים אותו רק אז; זמן נשיאת הרוח הוא ההבדל שיש בין הרמות השונות של רוח הקודש. לאחר שהרוח נושאת את הקול, הקול נחבט בהרים ובמערות, ויש השומעים רק את ההד של הקול, זו הדרגה של בת קול; אחרים אינם יכולים להזקק כלל לקול האל, והם נצרכים למתווך, זהו גילוי אליהו.
דרכים להחלת רוח הקודש

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מלבד האזכורים התלמודיים, המעידים על קיומה של רוח הקודש אף לאחר הפסקת הנבואה, בתלמוד הובאה הדרכה איך להגיע לדרגה של רוח הקודש:
"אמר רבי פנחס בן יאיר: תורה מביאה לידי זהירות זהירות מביאה לידי זריזות... ענוה מביאה לידי יראת חטא, יראת חטא מביאה לידי קדושה, קדושה מביאה לידי רוח הקודש, רוח הקודש מביאה לידי תחיית המתים."
בירושלמי גם הושם דגש על כך שרוח הקודש שורה רק "על לב שמח".
הרמח"ל בספרו מסילת ישרים קשר את המושג רוח הקודש במידת הקדושה שמגיעה לאדם לאחר שהתעלה בשמירת המצוות בחסידות ובענווה.
רוח הקודש במהלך הדורות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בימי הביניים נראה מכמה מהראשונים שהגיעו לדרגה זו של רוח הקודש:
בהשגות הראב"ד על הרמב"ם, באחד מהמקומות קודם שמשיג על הרמב"ם, כותב הראב"ד כך: ”כבר הופיע רוח הקודש בבית מדרשנו מכמה שנים והעלינו שהוא פסול... ומקום הניחו לי מן השמים.”. כמו כן הוא התבטא בשני מקומות שדבר מסוים "נגלה לי בסוד ה' ליראיו". חלק מהראשונים הבינו עניין זה כפשוטו, ביניהם ר' מנחם רקאנטי שכתב שהיה לראב"ד גילוי אליהו. וכן כתב מהר"י בן לב, וכתב שגם רמב"ן הבין דבריו כפשוטם, ולמרות זאת לא קבלם. אבל אחרים אמרו שאין משמעות דבריו כפשוטם, כגון החתם סופר שכתב על דברים אלו: ”אין רוצה לומר רוה"ק כמו שהיה לרע"ה וחביריו, אבל היינו רוח ה' על עוסקי תורה לשמה אשר זוכים לכוון האמת אפילו אם לפי טבע חכמתם ושכלם לא ישיגו ידיהם תושי' כזו, מ"מ הקדוש ברוך הוא בחסדו יהיב חכמתא לחכימא לפי שעה.” ומהר"ם בן חביב כתב שראב"ד אמר כן בדרך גוזמא, וכן נראה שהבין המגיד משנה.
כמו כן מצינו לשונות בראשונים שכתבו בלשון "לפי מה שהורוני מן השמים".
הרב דוד כהן (הנזיר), שאף להגיע לנבואה, או לרוח הקודש, לצורך כך היה גוזר על עצמו שתיקות ארוכות, בעיקר מראש חודש אלול עד אחרי יום הכיפורים.
האדמו"ר רבי שלום דובער שניאורסון סבר כי בימינו אין לא נבואה ולא רוח הקודש. כך אמר לחסידיו: ”נבואה אין בימינו ורוח הקודש גם כן אין.”.
פרשנות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרשנים שונים שאפו להגדיר את המושג, כך למשל, כותב הרמב"ן כשמבאר את מהות רוח הקודש: ”אף על פי שנטלה נבואה מן הנביאים היינו נבואה שהיא במראה וחזון אבל נבואת החכמים שהיא בדרך חכמה לא ניטלה אלא יודעים האמת ברוח הקודש שבקרבם.” כלומר כיום הקישור הכללי לאל מתבצע בעזרת נבואת חכמים, תיקשור זה מבוסס על חכמה וידע הבאים מצד האדם ומבררים את הדברים תוך התבוננות פנימית. לפי פירוש זה רוח הקודש קיימת בתוך האדם עצמו, ואינה מהווה שדר חיצוני, אלא יש בה הבנה עמוקה של ה"חלק אלוה ממעל" הקיים באדם. על פי זה גם יובן שרוח הקודש בעצם לא חייבת להיות שדר אובייקטיבי, אלא מאז הפסקת הנבואה, היא בעיקר שדר סובייקטיבי, המגיע מסברת הלב.
כעין זה כתב הרמח"ל בספרו "דרך ה'":
אכן עוד יקרה, שיושפע בלב האדם שפע שיעמידהו על תוכן עניין מהעניינים, אך לא ירגיש בו המושפע, אלא כמי שנופלת מחשבה בלבבו. וייקרא זה לפעמים על דרך הרחבה – רוח הקודש בדברי חז"ל, או השפעה נסתרת. אבל רוח הקודש באמת, הוא שיהיה ניכר ונרגש בבירור לבעליו, וכמו שכתבנו.
ההגדרות השונות שציינו פרשנים שונים לרוח הקודש, אשר זיהו אותה כחוויה פנימית, מובילה לכך שרוח הקודש היא באופן מסוים חוויה מיסטית. לחוויה מיסטית מספר עקרונות, כשאחד מהם הוא שבלתי ניתן לבטא במילים את עומק החוויה. חוויית רוח הקודש גוררת את האדם לתחומים של הבלתי־מודע שלו עצמו; באזור זה האדם מסוגל לחשוף אמיתות מסוימות ואף תחומים שהוא אינו מודע אליהם כאשר הוא לא נמצא בהשראת החוויה. חוויה זו היא זו המתקבלת בשימוש הפופולרי לכך שאנשים בעלי הארה פנימית או תובנה בלתי מוסברת, הם בעלי רוח הקודש.
ראו גם

נבואה
בת קול
גילוי אליהו
בעל מופת
קדושה
רוח הקודש (נצרות)
לקריאה נוספת

מנחם הרן, רוח הקודש ונבואה, בתוך "האסופה המקראית: תהליכי הגיבוש עד סוף ימי בית שני ושינויי הצורה עד מוצאי ימי הביניים" חלק א', עמודים 340–350, הוצאת מוסד ביאליק. י"ל מאגנס האוניברסיטה העברית, ירושלים, תשנ"ו.
הרב יעקב משה הלל, "האם מותר לילך ולהתייעץ באיש הפותר עניינים גלוים ונסתרים באופן מופתי אך ידוע שהוא עם הארץ", בתוך שו"ת וישב הים חלק ב', סימן י"ג.
הערות שוליים

↑  אליהו רבה (איש שלום) פרשה י'; ”מעיד אני עלי את השמים ואת הארץ, בין גוי ובין ישראל, בין איש ובין אשה, בין עבד בין שפחה, הכל לפי מעשה שעושה – כך רוח הקודש שורה עליו.”
↑  או לפי ניסוחים אחרים "ברוח הקודש נאמרו"
↑  במסורת התלמודית מתוארת רמת הדרוג של כתבי הקודש, כך התורה נתנה על ידי משה רבנו, קודקס זה הוא "נבואה מחוקקת" שרמת קדושתו ואיכותו גבוהים ביותר; אחריו בדרוג מופיעים ספרי התנ"ך הנקראים "נביאים". בדרוג האחרון, אך בשייכות לכתבי הקודש, מופיעים "הכתובים".
↑  תלמוד בבלי, מסכת  סוטה, דף מ"ח, עמוד ב'
↑  תלמוד בבלי, מסכת יומא, דף כ"א, עמוד ב'
↑  מורה הנבוכים, חלק ב', פרק מ"ה
↑  מדרש תנאים על ספר דברים י"ג, ג'
↑  תלמוד בבלי, מסכת סנהדרין, דף ק"ו, עמוד א'
↑  במדבר רבה, פרשה כ', פסקה י"ט
↑  שיר השירים רבה (וילנא) פרשה ג': ”בעשר לשונות נקראת הנבואה, חזון, נבואה, הטפה, דבור, אמירה, צווי, משא, משל, מליצה חידה.”
↑  אבות דרבי נתן ל"ד, ט' ”עשרה שמות נקרא רוח הקֹדש אלו הן: משל. מליצה. חידה. דיבור. אמירה. תפארת. ציווי. משא. נבואה. חזיון.”
↑  וראו, אפרים אלימלך אורבך, 'מתי פסקה הנבואה' תרביץ י"ז, תש"ו, עמודים 1–11 באתר JSTOR
↑  מסכת עירובין, דף ס"ד, עמוד ב'
↑  פסיקתא דרב כהנא, קע"ו, ב'
↑  תלמוד ירושלמי, מסכת סוטה,  פרק א', הלכה ד'
↑  תלמוד ירושלמי, מסכת שביעית,  פרק ט', הלכה א'
↑  תלמוד בבלי, מסכת עבודה זרה, דף כ', עמוד ב' ותלמוד ירושלמי, מסכת שקלים,  פרק ג', הלכה ג'
↑  תלמוד ירושלמי, מסכת סוכה,  פרק ה', הלכה א'
↑  השגות הראב"ד על משנה תורה לרמב"ם, ספר זמנים, הלכות שופר וסוכה ולולב, פרק ח', הלכה ה'
↑  הלכות בית הבחירה פרק ו', הלכה י"ד; תשובות ופסקים סימן רי"א
↑  במדבר ו', כ"ד
↑  שו"ת ח"ג קט"ז
↑  שו"ת חת"ס או"ח, סימן ר"ח
1 2  כפות תמרים סוכה ל"ב, ע"ב
↑  תשובות הרמב"ם סימן שע"א (ירושלים, תרצ"ד) וראה במבוא לשו"ת מן השמים עוד הרבה מקורות דומים
↑  בנו, הרב שאר ישוב כהן, הקדמה לכוזרי המבואר
↑  תורת שלום-ספר השיחות עמוד 7
↑  חובות הלבבות, שער חשבון נפש, פ"ג ד"ה 'והעשירי'; כוזרי מאמר ה', אות י"ב; ספר אמונה רבה להראב"ד מטוליטולא.
↑  לבבא בתרא דף י"ב, ע"א
↑  רש"י על בבא בתרא י"ב, ע"ב
| --- | --- |
בקרת זהויות :  NLI: 987007563078005171  BnF: cb11968789j (data)  LCCN: sh85061637
שברולט סדרה AA קפיטול

| --- | --- |

Chevrolet Series AA Capitol
 מאפיינים כלליים
 יצרן:  שברולט
 שנות ייצור:  1927
 הרכבה:  ארצות הברית ארצות הברית  קנדה קנדה  יפן יפן  דרום אפריקה דרום אפריקה  ניו זילנד ניו זילנד  ארגנטינה ארגנטינה  בלגיה בלגיה
 מודל קודם:  שברולט סופריור
 מודל אחריו:  שברולט סדרה AB נשיונל
 חברת אם:  ג'נרל מוטורס
 אורך:  3,709  מ"מ
 רוחב:  1,121 מ"מ
 משקל:  860 - 1,032 ק"ג
 בסיס גלגלים:  2,616 מ"מ
 מפרט טכני
 מנוע:  4 צילינדרים, 2,687 סמ"ק המפיק 26 כ"ס ב-2,000 סל"ד
 הילוכים:  תמסורת ידנית  - 3 מהירויות
 מהירות מרבית:  86 קמ"ש
שברולט סדרה AA קפיטול (באנגלית: Chevrolet Series AA Capitol) היא מכונית משפחתית אשר יוצרה במספר גרסאות נוספות: קבריולה - 4 דלתות, 4 מושבים, קבריולה - 2 דלתות, 2 מושבים, ומשאית קלה.
דגמי "שברולט סדרה AA קפיטול" יוצרו על ידי חטיבת המכוניות שברולט בחברת ג'נרל מוטורס האמריקאית בשנת 1927.
שברולט סדרה AA קפיטול

סך הכול יוצרו 678,540 יחידות.
מחיר היחידה של דגם "שברולט סדרה AA קפיטול" בשנת 1927 עמד על 525-745 דולר בארצות הברית.
גרסאות

סדאן
קבריולה - 4 מושבים, 4 דלתות
קבריולה - 2 מושבים, 2 דלתות
משאית קלה - 2 מושבים
תמונות

שברולט סדרה AA קפיטול, קבריולט, 4 דלתות
שברולט סדרה AA קפיטול, קבריולט, 4 דלתות
שברולט סדרה AA קפיטול, קבריולט, 2 דלתות
שברולט סדרה AA קפיטול, קבריולט, 2 דלתות
שברולט סדרה AA קפיטול
שברולט סדרה AA קפיטול סדאן, 4 דלתות
לוגו שברולט סדרה AA קפיטול (ממוקם על פקק הרדיאטור בחזית הדגם)
שברולט סדרה AA קפיטול
שברולט סדרה AA קפיטול בתצורת משאית קלה
שברולט סדרה AA קפיטול בתצורת משאית קלה
שברולט סדרה AA קפיטול בתצורת משאית קלה  - מבט לתא הנהג
שברולט סדרה AA קפיטול בתצורת משאית קלה
ראו גם

שברולט
שברולט סדרה D
שברולט סדרה 490
הערות שוליים

↑  שברולט סדרה AA קפיטול 1927 Chevrolet Series AA Capitol". How Stuff Works. Retrieved 3 January 2013.
↑  שברולט סדרה AA קפיטול tiriaccollection.ro/en/collection/1927-chevrolet-series-aa-capitol/description
↑  שברולט סדרה AA קפיטול - תוכניות ייצור וספציפיקציות
↑  שברולט סדרה AA קפיטול auto.howstuffworks 1927 Chevrolet Series AA Capitol
ריכדלי באזור

ריכדלי באזור (בהולנדית: Riechedly Bazoer; נולד ב-12 באוקטובר 1996 באוטרכט שבהולנד) הוא כדורגלן הולנדי המשחק בעמדת הקשר בקבוצת א.ז. אלקמאר מליגת העל ההולנדית.
קריירת מועדונים > אייאקס

באזור נולד באוטרכט שבהולנד. הוא החל לשחק במחלקת הנוער של המועדון המקומי USV אלינקווייק, ובשנת 2006 עבר למחלקת הנוער של מועדון הפאר פ.ס.וו. איינדהובן. בשנת 2012 עבר באזור למחלקת הנוער של אייאקס מליגת העל ההולנדית, על-אף עניין בו מצד קבוצות פרמייר ליג כגון ארסנל, צ'לסי, מנצ'סטר סיטי וניוקאסל יונייטד. בעונת 2013/2014, וכן במחצית הראשונה של עונת 2014/2015, שיחק באזור בצעירי אייאקס, קבוצת המילואים של המועדון, אשר שיחק בליגת המשנה ההולנדית.
ב-28 באוקטובר 2014 ערך באזור את הופעת הבכורה שלו בקבוצה הראשונה של המועדון, כששיחק 90 דקות בניצחון 0–4 על אורק במסגרת הגביע ההולנדי. ב-6 בדצמבר הוא ערך את הופעת הבכורה שלו בליגה, כשנכנס כמחליף בדקה ה-65 בניצחון 0–5 על וילם II במסגרת המחזור ה-15 בליגה. ב-15 בפברואר 2015 הוא הבקיע את שער הבכורה שלו במועדון, שער בדקה ה-15 בניצחון 2–4 על טוונטה במסגרת המחזור ה-23 בליגה. ב-19 בפברואר ערך באזור את הופעת הבכורה בליגה האירופית, כששיחק 90 דקות בניצחון 0–1 על לגיה ורשה במסגרת המשחק הראשון בשלב 32 הגדולות. ב-19 במרץ הבקיע באזור את שער הבכורה שלו בליגה האירופית, שער בדקה ה-60 בניצחון 1–2 על דנייפר דנייפרופטרובסק במסגרת משחק הגומלין של שלב שמינית הגמר. בעונתו הראשונה בקבוצה הראשונה ערך באזור 17 הופעות ליגה ושער אחד. בעונת 2015/2016 הוא הוסיף 29 הופעות ליגה וחמישה שערים, ובמחצית הראשונה של עונת 2016/2017 ערך חמש הופעות ליגה.
קריירת מועדונים > וולפסבורג

ב-14 בדצמבר 2016 הודיעה וולפסבורג מהבונדסליגה כי באזור חתם במועדון לארבע וחצי עונות. ב-12 בפברואר 2017 ערך את הופעתו הבכורה בקבוצה בניצחון 1–2 על הופנהיים.
קריירת מועדונים > פורטו

בקיץ 2018 הושאל באזור לפורטו. ב-24 באוקטובר ערך את הופעתו הבכורה בקבוצה בניצחון 3–1 על לוקומוטיב מוסקבה בליגת האלופות. ב-31 באוקטובר כבש את שערו הראשון במועדון בניצחון 2–4 על וארזים בגביע הליגה, באזור לא שותף כלל בליגה והורד לקבוצת המילואים, בינואר סיום את ההשאלה בפורטו.
קריירת מועדונים > אוטרכט

ב-7 בינואר 2019 הושאל באזור לאוטרכט עד לסוף העונה. ב-27 בינואר ערך את הופעתו הבכורה בקבוצה בהפסד 0–1 לווילם II. ב-2 במרץ כבש את שערו הראשון בניצחון 1–5 על הרקלס אלמלו.
קריירת מועדונים > ויטסה ארנהם

ב-12 ביולי 2019 חתם באזור לשלוש שנים בויטסה ארנהם. ב-3 באוגוסט ערך את הופעתו הבכורה בתיקו 2-2 נגד קבוצתו לשעבר אייאקס בו כבש את שערו הבכורה והורחק בצהוב שני.
קריירת מועדונים > א.ז. אלקמאר

ב-1 באוגוסט 2022 חתם בא.ז. אלקמאר.
קריירה בינלאומית

באזור שיחק בכל הנבחרות הצעירות של הולנד, ואף זכה באליפות אירופה עד גיל 17 בשנת 2012.
בחודש אוקטובר 2015 זומן באזור לראשונה לסגל נבחרת הולנד, על-מנת להחליף את דייבי קלאסן לקראת המשחק נגד נבחרת קזחסטן במסגרת מוקדמות יורו 2016, ובחודש נובמבר הוא זומן שוב למשחקי הידידות נגד נבחרת ויילס ונבחרת גרמניה. ב-13 בנובמבר ערך באזור את הופעת הבכורה שלו בנבחרת, כשהחליף את יורדי קלאסי בניצחון 2–3 על נבחרת ויילס.
תארים

אליפות אירופה עד גיל 17 (1): 2012
כישרון השנה של אייאקס (1): 2016
הערות שוליים

↑  PSV wonderkid Bazoer weighs up offers from Arsenal, Chelsea & Manchester City באתר Goal.com, ‏ 8 בנובמבר 2012 (באנגלית)
↑  Newcastle want Arsenal and Man City target Bazoer as PSV urge youngster to snub England באתר דיילי מייל, 24 באוקטובר 2012 (באנגלית)
↑  סיכום המשחק באתר Transfermarkt, ‏ 28 באוקטובר 2014 (באנגלית)
↑  סיכום המשחק באתר Transfermarkt, ‏ 6 בדצמבר 2014 (באנגלית)
↑  סיכום המשחק באתר Transfermarkt, ‏ 15 בפברואר 2015 (באנגלית)
↑  סיכום המשחק באתר Transfermarkt, ‏ 19 בפברואר 2015 (באנגלית)
↑  סיכום המשחק באתר Transfermarkt, ‏ 19 במרץ 2015 (באנגלית)
↑  12 Millionen Euro: Wolfsburg schlägt bei Bazoer zu באתר Kicker, ‏ 14 בדצמבר 2016 (בגרמנית)
↑  ONDER 17 EUROPEES KAMPIOEN באתר הרשמי של התאחדות הכדורגל ההולנדית, 16 במאי 2012 (בהולנדית)
↑  Klaassen, Promes withdrawn from Dutch squad באתר FourFourTwo, ‏ 5 באוקטובר 2015 (באנגלית)
↑  Blind calls Depay into Dutch squad, retains Robben באתר FourFourTwo, ‏ 6 בנובמבר 2015 (באנגלית)
↑  סיכום המשחק באתר Transfermarkt, ‏ 13 בנובמבר 2015 (באנגלית)
↑  Cillessen Ajacied-, Bazoer Talent vh Jaar באתר הרשמי של אייאקס, 12 במאי 2016 (בהולנדית)
רולינג סטון טופ 100 (2020)

מריה קארי, ששירה "All I Want for Christmas Is You", היה לאחרון שכבש את פסגת המצעד בשנת 2020.
זוהי רשימה של השירים שדורגו במקום הראשון ברולינג סטון טופ 100 במהלך שנת 2020. השירים והסינגלים המובילים ביותר בארצות הברית (ללא רדיו) מדורגים במצעד רולינג סטון טופ 100, שמפורסם על ידי מגזין רולינג סטון. הנתונים נאספים על ידי נתוני אלפא, בהתבסס על צריכה רב-מטרית כפי שהיא נמדדת במכירות המתבססות על כמה פרמטרים: עותקים פיזיים ודיגיטליים ונתוני סטרימינג שנאספים מרשתות הזרמות מדיה שונות. בנוסף לכך, מתפרסם המצעד באופן קבוע כבר ביום שישי של כל שבוע, באתר רולינג סטון הרשמי.
ראו גם

רולינג סטון טופ 100